หม้ออะไรใหญ่จัง? “หม้อเบ้อเร่อ” ไงงงงงง จะใครล่ะ
ร้านอาหารใกล้บ้าน ในเขต นนทบุรี
เป็นร้านที่ขายดีติดอันดับในเขตจังหวัดนนทบุรีเลยก็ว่าได้ เคยไปเจอแบบว่ามีความนั่งรอคิวก็มี
แต่ตอนนี้ขยายร้านแล้วจ๊า นั่งสบายยย 
ที่สำคัญร้านนี้เปิดเพลงเพราะ โดนใจวัยรุ่นแน่นอนน
บรรยากาศร้านก็จะออกแนวชิลๆ 
กินข้าวเย็นกับครอบครัว เพื่อนฝูง
 
ทีเด็ดของที่นี่ก็คงจะหนีไม่พ้น ชุดจิ้มจุ่ม 
ที่มีให้เราเลือกได้ตามความพอใจ
สมาชิกเยอะ ก็เลือกชุดใหญ่ๆ 
สมาชิกน้อยก็จัดชุดเล็กลงหน่อยย
มีตั้งแต่ไซด์ M ราคา 299 กินได้ 2-3 ท่าน
ไซด์ L ราคา 499 กินได้ 4-6 ท่าน
และ ไซด์ เบ้อเร่อ XXXL ราคา 799 กินได้ 7-8 ท่าน
 
เรียกได้ว่า หม้อใหญ่สมชื่อจริง ไม่ได้ใหญ่แค่หม้อนะ 
ถาดก็ใหญ่หนักมากกกก
หม้อใหญ่แบบพ่อทุกสถาบัน
ส่วนประกอบในXXL ก็จะมีดังนี้  หมูหมักนุ่ม  
ไก่หมักนุ่ม  ตับหมู  ปลาหมึก  ปลาดอลลี่  ปูอัด  
หอยแมลงภู่นิวซีแลนด์  เต้าหู้ปลา  กุ้ง  หอยเชลล์ ไข่ไก่ ของสดทุกอย่างจะมีขนาดค่อนไปทาง เบ้อเร่อ สมชื่อ
แล้วในเซ็ทก็จะมีตะกร้าสวนผักให้มาด้วย 
เอาผักมากทั้งสวน มีทั้ง ผักกาดขาว ผักบุ้ง ใบโหระพา 
วุ้นเส้น และเส้นมาม่า ใส่ลงไปในหม้อน้ำซุป 
เพิ่มความหวาน หอมไปอีกก
ส่วนน้ำจิ้มนั้น ถือว่าเป็นพระเอกไม่แพ้กัน 
ที่นี่เค้าจะเสริฟมาในถ้วย 3หลุม
มี น้ำจิ้มแจ่ว  น้ำจิ้มซีฟู๊ด  น้ำจิ้มคล้ายๆสุกี้ 
แต่รสชาติจะออกจัดกว่า ออกไปทางเผ็ด
 
ตัวหม้อเค้าจะตั้งอยู่บนเตาถ่าน ให้น้ำเดือดปุดๆ 
แล้วก็ทำการจุ่มกันให้สนุกสนาน
ของสด พอลงหม้อ จุ่มพอสุกกำลังดี จิ้มกับน้ำจิ้ม 
อร่อยลงตัว
 
 
แต่ร้านเค้าก็ไม่ได้มีแค่จิ้มจุ่มเท่านั้น ยังมีเมนูอื่นๆอีกมาก
วันนี้ที่ได้ลิ้มลอง คือ
 
กุ้งแช่น้ำปลา ตัวนี้เด็ด เป็นกุ้งที่เรียงตัวกันมาอยู่ในแก้วใบเล็กๆ แช่อยู่ในน้ำซีฟู๊ด กุ้งสดมากก ส่วนตัวถือว่า เมนูนี้เป็น signature ของ เมนูกินเล่นในวันนี้
คอหมูย่าง เนื้อเยอะ ติดมันนิดๆ อร่อย จิ้มกับน้ำจิ้มนี่ ฉ่ำมากกกกกก
ไก่ทอดเกลือ ทอดมากำลังพอดี จิ้มน้ำจิ้มแล้วเอาเข้าปาก รูดกระดูกออกมา
หอยแครงสดลวก ลวกแบบกำลังดี ไม่สุกไป ไม่เลือดไป ราดน้ำจิ้มซีฟู๊ดเข้าปากรัวๆ
หมูทอดน้ำปลา มีความกรอบของหมูและความเค็มปะแล่มๆของน้ำปลา
ส้มตำข้าวโพดไข่เค็ม 3รส หวานเปรี้ยวเค็ม เข้ากับไข่เค็มที่มันๆกำลังดี
หมูมะนาว เสริฟมาใจถ้วยเล็กๆน่ารัก หมูนอนแช่อยู่ในถ้วยพร้อมน้ำซีฟู๊ด ออกเปรี้ยวนำ เผ็ดตาม

สุดท้ายเป็นของหวาน ที่มีชื่อแปลกพึ่งเคยได้ยินที่นี่เป็นที่แรก “จั้มบ๊ะ”
พอยกมาเสริฟ อ๋อออออออออออ ปังเย็น
เป็นน้ำแข็งไสที่ราดด้วยน้ำแดง นมข้นหวานๆ และขนมปัง
กินเข้าไปนี่เย็นชื่นใจเหลือเกิน
 
ในส่วนของการบริการ ให้เต็ม10 บริการดีมาก เรียกได้เลยว่า “บริการทุกระดับประทับใจจริงๆ”
พนักงานทุกคนยิ้มแย้ม บริการดีไปยันเจ้าของร้าน เจ้าของร้านน่ารักมากกกกกกก

ร้านเปิด ตั้งแต่ 16.00 -23.00 หยุดทุกวันจันทร์
ติดต่อสำรองโต๊ะนั่ง ที่ 063 624 1914